
Comunicat de presă
Centrul Naţional pentru Conservarea şi Promovarea Culturii Tradiţionale, cu sprijinul Ministerului Culturii, organizează Consfătuirea naţională a directorilor centrelor pentru conservarea şi promovarea culturii tradiţionale/centrelor culturale, ediţia a VIII-a, etapa I, la Botoşani, în perioada 15-17 mai 2013.

Această întâlnire, iniţiată în 2006, constituie un prilej de dialog direct privind problemele actuale din domeniul managementului cultural.
Tema acestei ediţii este Misiunea instituţională şi strategii în domeniul culturii tradiţionale şi educaţiei permanente; pentru intervenţii şi discuţii au fost propuse următoarele subiecte:
- Dezvoltarea sistemului de coordonare metodologică şi aplicarea strategiei instituţionale conform cu atribuţiile specifice aşezămintelor culturale;

- Patrimoniul cultural imaterial - INVENTARUL elementelor vii de patrimoniu cultural imaterial;

- Atelier de lucru: reglementări legale - dezbatere şi actualizare.

Lucrările consfătuirii vor avea loc la Sala de Recepţie - Hotel Belvedere şi la Casa Ventura (Şcoala Populară de Arte Botoşani). 
Joi, 16 mai 2013, la Teatrul „Mihai Eminescu”, se va desfăşura festivitatea de aniversare a 45 de ani de activitate a Centrului Judeţean pentru Conservarea şi Promovarea Culturii Tradiţionale Botoşani.

Vor participa directori ai centrelor pentru conservarea şi promovarea culturii tradiţionale şi  ai centrelor de cultură, precum şi invitaţi ai CJCPCT Botoşani.
Pentru  informaţii suplimentare tel./fax
: 021 317 89 70, 
Persoane de contact:
Ciprian Ogrăzeanu - director, e-mail: ciprian.ograzeanu@cncpct.ro
Oana Gabriela Petrică - director adjunct, 
e-mail: oana.petrica12@gmail.com



mobil: 0726 713 595, 0744 561 860

.

